Poznámky si napíšte do zošita zo slovenského jazyka a naučte sa to!!!

***Gramatické kategórie slovies***

Slovesá sú plnovýznamové ohybné slová, ktoré pomenúvajú, čo osoby, zvieratá a veci robia alebo čo sa s nimi deje: *sedieť, spievať, rásť.* Pýtame sa na ne otázkami: **čo robí? čo robia?** Základný tvar slovies je **neurčitok** – tvar slovesa zakončený na –ť (*čítať, písať*...)

Vyjadrujú dej:

1. ako **činnosť**, ktorú vykonávajú osoby, zvieratá a veci (**činnostné slovesá**), napr. maľovať, varí, sadil, vystrihne, tancuje, prichádzali, prosí...

2. ako **stav či zmenu stavu**, v ktorom sa nachádzajú osoby, zvieratá a veci (**stavové slovesá**), napr. rásť, zostarol, dozrieva, zbledol, uschli...

Rozlišujeme tieto gramatické kategórie:

osoba: 1. (ja, my), 2. (ty, vy), 3. (on, ona, ono, oni, ony), napr. robím – robíš – robí...

číslo: jednotné (singulár) a množné (plurál), napr. *robím - robíme*

čas: vyjadruje, aký je vzťah deja k momentu reči ( prehovoru).

a/ ***prítomný*** – pri časovaní slovesa k základu slova pridávame prípony: -m, -š, 0, - me, -te, ú/u, -jú, -ia/-a (*sedíš, smeje sa, rozmýšľajú, zápasím, sú*)

b/ ***minulý*** - pri časovaní slovesa k základu slova pridávame prípony : -l, -la, -lo, - li (*povedal, napísali, kúpali ste sa, ozvala sa, videli, rozhodlo sa*). K týmto tvarom v 1. a 2. osobe pridávame sloveso **byť** vyčasované v prítomnom čase.

c/ ***budúci*** - tvoríme tak, že časujeme sloveso byť v budúcom čase a k nemu pridávame neurčitok slovesa (*bude piecť, zavolá, budú vymieňať, bude pozerať...)*

**časovanie slovesa byť v prítomnom čase:**

 JA som MY sme

 TY si VY ste

 ON, ONA, ONO je ONI, ONY sú

**časovanie slovesa byť v minulom čase:**

JA bol(a) som MY boli sme

 TY bol(a) si VY boli ste

 ON, ONA, ONO bol(a,o) ONI, ONY boli

**časovanie slovesa byť v budúcom čase:**

 JA budem MY budeme

 TY budeš VY budete

 ON, ONA, ONO bude ONI, ONY budú

Pri časovaní slovies sa vo všetkých ohýbacích príponách píše mäkké **–i/-í** (rob**ím**, rob**íš**, rob**í**, rob**íme**, rob**íte**, rob**il**, bude rob**iť**)

***Slabičné a neslabičné predpony, odvodené slová***

**Odvodené slovo** sa skladá z dvoch častí:

*A/ slovotvorná predpona + slovotvorný základ*

 na+učiť

 pod+písať

*B/ slovotvorný základ + slovotvorná prípona*

 ded(o)+ko

 chlap+ček

**odvodzovanie predponami**

***základové slovo odvodené slovo***

*čítať prečítať*

 pre - sl.predpona

čítať – sl. základ

Pomocou **predpony** sa odvodzujú nové (odvodené) slová: *letieť –* ***pre****letieť, trepotať –* ***s****trepotať.* Slovo, od ktorého možno odvodiť nové slovo, sa nazýva **základové slovo.**

**Slovotvorná predpona** stojí pred slovotvorným základom a významovo ho mení: *prepísať, zapísať, vypísať, zámienka, zber, vyskočiť, preskočiť, podskočiť, odskočiť*

**Slovotvorný základ** je časť odvodeného slova, ktorá ostane po odtrhnutí slovotvornej predpony (prípony): *spočítať, vysadiť, nadčas, odlet, prarodičia*

Predpony členíme na:

a/ **slabičné** *- vy, na, za, po, pred, pod, pri, pre, o, u, ob, od, do, roz, bez, cez,* záporová predpona *ne* ( vyskočiť, nakúpiť, zaplatiť, postrihať, predpovedať, podlepiť, pridať, prekonať, opísať, urobiť, obsekať, odrezať, dobrať, rozlomiť, bezcenný, cezpoľný, neležať

b/**neslabičné** *- vz, s, z, v* (vztýčiť, vzkriesiť, stlačiť, spoznať, zbúrať, zmeniť , vliať)

Pomocou predpony **–ne** tvoríme od slovies **slová s opačným významom (antonymá).**